text: Øretæver i luften, da forboldspillere forsvarede pige
  25 juni 2014 kl. 13.16
  Der var øretæver i luften, da fire unge mænd tog en pige i forsvar ved Søndermarksskolen i Vejle tirsdag aften. Hendes kæreste hentede nemlig et tærskehold, fortæller Vejle Amts Folkeblad.
  - De fire unge mænd spillede fodbold, da de bemærkede en person, der gik med sin kæreste i nærheden. Han skubbede til hende, og det fik mændene til at råbe til ham, at han skulle behandle sin kæreste ordentligt. Manden gik fra stedet, men vendte tilbage kort efter med fem af sine venner, fortæller vicepolitiinspektør Frede Nissen fra Sydøstjyllands Politi til avisen.
  De seks mænd gik til angreb på de fire fodboldspillere, som er 20 og 21 år. Under slagsmålet fik de fire knubs, og en af dem flækkede en tand, mens to andre klagede over smerter i ribben og mave.
  Et vidne tilkaldte politiet, og de seks overfaldsmænd blev kort efter anholdt. Der er tale om tre 17-årige, en 16-årig og to 18-årige. De er alle sigtes for vold, oplyser Vejle Amts Folkeblad.
  Artikel fra vafo.dk
  